Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 183/12/8811	Trebišov, 12.6.2012
EEČ : 2-69-216-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplnil svoju vyživovaciu povinnosť v mieste bydliska a ani inde  voči svojmu synovi mal. XXXXX trvale bytom u matky XXXXX, vyplývajúcu mu z ustanovenia § 62 Zákona o rodine č. 36/2005 Z.z., a to aj napriek tomu, že mu túto povinnosť uložil Okresný súd v Bardejove rozsudkom pod č. k. 1P 266/2003 zo dňa 09.12.2003, právoplatného dňa 27.04.2004, ktorým bol zaviazaný platiť výživné na syna XXXXX sumou po 49,79 € / 1.500,- Sk / mesačne, počnúc dňom 01.12.2003, vždy do 15-teho dňa, toho ktorého mesiaca vopred k rukám matky, kde si túto svoju vyživovaciu povinnosť neplní od 01.09.2011 až doposiaľ, čím na bežnom výživnom dlhuje sumu vo výške 448,11 €.
lebo zanikla trestnosť činu
Odôvodnenie:
	Uznesením policajného orgánu OO PZ Streda nad Bodrogom pod sp. zn. ČVS: ORP-245/SB-TV-2012 zo dňa 15.03.2012 bolo vznesené obvinenie XXXXX  pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výroku tohto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie, t. j. od 01.09.2011 doposiaľ vo výške 448,11 € uhradil k rukám matky dieťaťa XXXXX. 

	Uvedenú skutočnosť matka dieťaťa potvrdila vo svojom výsluchu zo dňa 14.05.2012 pred policajným orgánom, v ktorom uviedla, že výživné za žalované obdobie vrátane mesiaca máj 2012 bolo uhradené k jej rukám vo výške 450,- €. 

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil skôr než bolo o jeho trestnej veci rozhodnuté, trestné stíhanie proti obvinenému zastavujem, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka